लिभरपुलको पुनर्आगमनमा जित
मोहम्मद सलाह र जोर्डन हेन्डरसनले खेलको अन्तिम १० मिनेटमा गोल गरेपछि लिभरपुलले शुक्रबार राति साउथह्याम्पटनलाई ३–१ ले हरायो र फेरि लिग तालिकाको शीर्ष स्थानमा उक्लियो ।
साउथह्याम्पटन — मोहम्मद सलाह र जोर्डन हेन्डरसनले खेलको अन्तिम १० मिनेटमा गोल गरेपछि लिभरपुलले शुक्रबार राति साउथह्याम्पटनलाई ३–१ ले हरायो र फेरि लिग तालिकाको शीर्ष स्थानमा उक्लियो ।योर्गन क्लोपको लिभरपुल सेन्ट मेरीमा भएको खेलमा सेन लङको गोलले पछाडि रहेको थियो । तर नेबी केइटाले क्लबका लागि गरेको पहिलो गोलमा लिभरपुल खेलमा फर्कन सक्यो । त्यसयता सलाह र हेन्डरसनले गोल गरे । यो जितपछि लिभरपुललाई एक खेल कम खेलेको म्यानचेस्टर सिटीमाथि दुई अंकको अग्रता प्राप्त भएको छ । लिभरपुलले फुलहम र टोटनहमविरुद्धका पछिल्ला लिग खेलमा पनि खेलको अन्त्यतिर गरेको गोलको मदतले जित आत्मसात् गर्न सफल रहेको थियो । 